Naxırê Tibeti

Naxırê Tibeti (Bos grunniens) pê namey Yaki zi şınasiyeno, naxırê do domestiko, keyey Bovidae yanê iştirınan miyan de ca gêno, dormey zey Tibeti ra cayanê zey Himalaya u Moğolıstan de zi, cıwiyeno. Naxırê Tibeti u merdımi piya cıwiyenê, merdımi inan kenê pil. Yew zi nıfusê do khovi esto, nêşevekniyeno, koyan u deştan de weşiya xo rameno. Namey cı Zıwanê Tibetki de yak tek teyna naxıro ke neriyo, cı rê vaciyeno. Naxırê maykiy pê namey nak ya zi dri şınasiyenê. Hema eyro xeylê zıwanan de yak her dı cınsan rê zi vaciyeno, nameyê do pêroyiyo. Naxırê Tibetê khoviy pay xo ra heta serey xo 2 metran ra nezdiyê. Naxırê ke merdımi kenê pil, ê nêmê ê khoviyanê. Her dı cınsan de zi muyê dergi estê, inan hewao serdın ra şeveknenê. Rengê inan siya u qehwe miyan de vırriyenê. Her dı cınsan de zi qoçi estê. Yaki 1,000 kg gıranê, yakê ke teber de weşiya xo ramenê, 10-30 heywan benê kom, grube vırazenê, wıni cıwiyenê, vaş u vılıki wenê.